Балаларҙы бәйғәмбәрҙәр тормошонан миҫалдар өлгөһөндә тәрбиәләү, шулай уҡ уларҙы мәғәнәһеҙлектән, көфөрлөктән ҡотҡарып, имандарын нығытыу мөһим. Шуға күрә Ҡөрьән өйрәнеү менән бер рәттән, Бәйғәмбәребеҙ (саллалла- һу ғәләйһи үә сәлләм) тормошона ла иғтибар бүлергә кәрәк, сөнки уның тормош юлы мосолмандарҙың изге китабының иң яҡшы тәфсире булып тора. Бәйғәмбәребеҙҙең (саллаллаһу ғәләйһи үә сәлләм) сөннәтенә өйрәнер өсөн Уның тормош миҫалынан һәм юғары әхлағынан өлгө алырға кәрәк.